বঙ্গবন্ধু শেখ মুজিব সড়ক
বঙ্গবন্ধু শেখ মুজিব সড়ক (হিন্দি: बंगबंधु शेख मुजीब मार्ग, উর্দু: بنگ بندھو شیخ مجیب روڈ) ভারতের রাজধানী নয়াদিল্লিতে অবস্থিত একটি সড়ক। এর আগের নাম ছিল পার্ক স্ট্রিট। বাংলাদেশের প্রতি "বন্ধুত্বপূর্ণ নিদর্শন" প্রকাশ করার জন্য নয়া দিল্লি নগর পরিষদ দ্বারা নামটি পরিবর্তন করা হয়েছিল। সড়কটির নামকরণ করা হয়েছে বাংলাদেশের জাতির জনক বঙ্গবন্ধুর নামে। সড়কটি শঙ্কর রোড-মন্দির মার্গ ট্রাফিক গোলচত্বর থেকে শুরু করে ডাঃ রাম মনোহর লোহিয়া হাসপাতালের সামনে মাদার তেরেসা ক্রিসেন্ট পর্যন্ত বিস্তৃত।